Legal Document

Category: 999

Text:
10. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 130 της 30 Μαρτ./6 Απρ. 1990 (ΦΕΚ Α΄ 52) Προϋποθέσεις και διαδικασία εξομοίωσης των αποφοίτων των Παιδαγωγικών Ακαδημιών και των Σχολών Νηπιαγωγών προς τους πτυχιούχους των Παιδαγωγικών Τμημάτων Α.Ε.Ι. Έχοντας υπόψη: 1.Τις διατάξεις του άρθρ. 46 παρ. 2 του Νόμ. 1268/1982 (Α΄ 87). 2.Τις διατάξεις των άρθρ. 12 παρ. 12 και 13 παρ. 2 του Νόμ. 1566/1985 (Α΄ 167). 3.Την αριθ. 162/90 γνωμοδότηση του Συμβουλίου της Επικρατείας με πρόταση του Υπουργού Εθνικής Παιδείας και Θρησκευμάτων, αποφασίζουμε: Συμμετοχή υποψηφίων στη διαδικασία εξομοίωσης Άρθρ.1.-1.Στη διαδικασία του π.δ/τος αυτού μετέχουν: α)Νηπιαγωγοί που έχουν: ι)πτυχίο σχολής νηπιαγωγών ή ιι)πτυχίο των τμημάτων εκπαίδευσης νηπιαγωγών που λειτούργησαν στις παιδαγωγικές ακαδημίες ή ιιι)αναγνωρισμένο ειδικό δίπλωμα ή πτυχίο ή πιστοποιητικό περάτωσης σπουδών νηπιαγωγού ξένου πανεπιστημίου ή ειδικού ινστιτούτου και απολυτήριο ελληνικού λυκείου ή εξατάξιου γυμνασίου. β)Δάσκαλοι που έχουν: ι)πτυχίο παιδαγωγικής ή ιι)πτυχίο του Ιεροδιδασκαλείου Βελλάς ή ιιι)πτυχίο της Ανώτερης Εκκλησιαστικής Σχολής Θεσσαλονίκης ή ιν)ισότιμο πτυχίο σχολής της αλλοδαπής και απολυτήριο εξατάξιου γυμνασίου ή λυκείου. 2.Κατά την υποβολή της αίτησης συμμετοχής στη διαδικασία εξομοίωσης, οι παραπάνω υποψήφιοι πρέπει να είναι: α.Εκπαιδευτικοί της δημόσιας πρωτοβάθμιας εκπαίδευσης ή β.εκπαιδευτικοί των ιδιωτικών σχολείων πρωτοβάθμιας εκπαίδευσης ή γ.υποψήφιοι για διορισμό στη δημόσια ή την ιδιωτική εκπαίδευση. Προϋποθέσεις εξομοίωσης Άρθρ.2.-Για την εξομοίωση των πτυχιούχων του προηγούμενου άρθρου προς τους πτυχιούχους των Παιδαγωγικών Τμημάτων Α.Ε.Ι. της ημεδαπής απαιτείται: α.Κατάταξη σε Παιδαγωγικό Τμήμα Α.Ε.Ι. Δημοτικής Εκπαίδευσης ή Νηπιαγωγών κατά περίπτωση. β.Επιτυχής εξέταση στα μαθήματα κατά τα οριζόμενα από το οικείο Τμήμα Α.Ε.Ι. Ορισμός του αριθμού των κατατασσόμενων Άρθρ.3.-1.Μέχρι το τέλος Ιουνίου κάθε ακαδημαϊκού έτους τα Παιδαγωγικά Τμήματα όλων των Α.Ε.Ι. ανακοινώνουν στο Υπουργείο Εθνικής Παιδείας και Θρησκευμάτων τον αριθμό των πτυχιούχων Παιδαγωγικών Ακαδημιών και σχολών νηπιαγωγών που θα δεχθούν κατά το επόμενο ακαδημαϊκό έτος στα πλαίσια της διαδικασίας εξομοίωσης των πτυχίων. 2.Ο αριθμός αυτός δεν μπορεί να είναι μικρότερος του διπλάσιου του αντίστοιχου συνολικού αριθμού εισακτέων κατά το ίδιο ακαδημαϊκό έτος σε όλα τα παιδαγωγικά τμήματα των Α.Ε.Ι. Υποβολή αιτήσεων Άρθρ.4.-1.Το Υπουργείο Εθνικής Παιδείας και Θρησκευμάτων γνωστοποιεί μέχρι το τέλος Αυγούστου του ίδιου έτους στις διευθύνσεις και τα γραφεία πρωτοβάθμιας εκπαίδευσης τον αριθμό των δυνάμενων να καταταγούν κατά Α.Ε.Ι. και Παιδαγωγικό Τμήμα και καλεί τους ενδιαφερόμενους να υποβάλουν σχετική αίτηση. Σχετική ανακοίνωση δημοσιεύεται στον ημερήσιο τύπο. 2.Εντός του πρώτου δεκαημέρου του μηνός Σεπτεμβρίου κάθε έτους οι επιθυμούντες να μετάσχουν στη διαδικασία του π.δ/τος αυτού για την εξομοίωση των πτυχίων τους, υποβάλλουν σε παιδαγωγικό τμήμα Α.Ε.Ι. της ημεδαπής σχετική αίτηση με βεβαίωση  της  οικείας  υπηρεσίας,  που  αποδεικνύει (Αντί για τη σελ. 636,611) Σελ. 636,611(α) Τεύχος 1101-Σελ. 59 Παιδαγωγικά Τμήματα Α.Ε.Ι.(πρώην Παιδ/γικές Ακαδημίες-Σχολές Νηπιαγωγών) 31.ΗΑ.δ.8-10 μία από τις ιδιότητες της παρ. 2 του άρθρ. 1. Στη βεβαίωση αυτή καταγράφονται, για τους υπηρετούντες στη δημόσια ή ιδιωτική εκπαίδευση, το σχολείο ή η υπηρεσία, που υπηρετεί ο αιτών, ο βαθμός και το μισθολογικό κλιμάκιο, που κατέχει και ο συνολικός χρόνος υπηρεσίας του. 3.Στην αίτηση επισυνάπτονται επιπλέον, εφόσον συντρέχουν: α.Πτυχία Α.Ε.Ι. ή Τ.Ε.Ι. της ημεδαπής ή ισότιμα της αλλοδαπής. β.Πτυχίο μετεκπαίδευσης στο Μαράσλειο Διδασκαλείο Δημοτικής Εκπαίδευσης (ΜΔΔΕ) ή στο Πανεπιστήμιο Αθηνών. γ.Τίτλοι μεταπτυχιακών σπουδών σε ιδρύματα της ημεδαπής ή αλλοδαπής, με τους οποίους πιστοποιείται και η διάρκεια σπουδών, καθώς και τα μαθήματα που παρακολούθησαν επιτυχώς. δ.Τίτλοι ετήσιας επιμόρφωσης σε Σχολές Εκπαιδευτικών Λειτουργών Δημοτικής Εκπαίδευσης (ΣΕΛΔΕ). ε.Τίτλοι περιοδικής επιμόρφωσης σε Περιφερειακά Επιμορφωτικά Κέντρα (ΠΕΚ). στ.Ένα τουλάχιστον ανάτυπο συγγραφικής ή ερευνητικής εργασίας. ζ.Αποδεικτικά στοιχεία για τη γνώση ξένης γλώσσας. Επιλογή-Διαδικασία εξομοίωσης Άρθρ.5.-1.Η επιλογή των υποψήφιων για κατάταξη γίνεται με απόφαση του Διοικητικού Συμβουλίου του οικείου Παιδαγωγικού Τμήματος Α.Ε.Ι., που εκδίδεται μέχρι το τέλος Σεπτεμβρίου, ύστερα από κλήρωση μεταξύ των υποψήφιων, ως εξής: α.Το 1/3 από τους αδιόριστους εκπαιδευτικούς, καθώς και από τους εκπαιδευτικούς που έχουν εκπαιδευτική υπηρεσία μέχρι δέκα έτη. β.Το 1/3 από εκπαιδευτικούς που έχουν εκπαιδευτική υπηρεσία πάνω από δέκα και μέχρι είκοσι έτη. γ.Το 1/3 από εκπαιδευτικούς που έχουν εκπαιδευτική υπηρεσία πάνω από είκοσι έτη. Σε περίπτωση που δεν καλύπτεται ο αριθμός καθεμιάς από τις παραπάνω κατηγορίες, οι κενές θέσεις συμπληρώνονται με την ίδια διαδικασία από τους υποψήφιους των άλλων κατηγοριών με ισομερή κατανομή. 2.Με την ίδια απόφαση καθορίζονται και τα μαθήματα, που υποχρεούται να εξεταστεί ο κατατασσόμενος καθώς και οι σχετικές εργασίες που θα εκπονήσει για την ολοκλήρωση των σπουδών του. Σελ. 636,612(α) Τεύχος 1101-Σελ. 60 3.Ο μέγιστος αριθμός μαθημάτων, που καθορίζονται για κάθε κατατασσόμενο αντιστοιχεί σε αριθμό εξαμήνων σπουδών του Τμήματος, ο οποίος κατά περίπτωση είναι: α.4 εξάμηνα σπουδών για τους πτυχιούχους Παιδαγωγικής Ακαδημίας και Σχολών Νηπιαγωγών, αδιόριστους εκπαιδευτικούς, καθώς και για τους υπηρετούντες, που έχουν εκπαιδευτική υπηρεσία μέχρι πέντε έτη. β.2 εξάμηνα σπουδών για τους εκπαιδευτικούς που έχουν εκπαιδευτική υπηρεσία πάνω από πέντε έτη. γ.Ένα (1) εξάμηνο σπουδών για τους έχοντες τίτλο ΣΕΛΔΕ ή πτυχίο ΠΑΤΕΣ της ΣΕΛΕΤΕ ή πτυχίο Α.Ε.Ι. ή Τ.Ε.Ι. ή τίτλο περιοδικής επιμόρφωσης στα ΠΕΚ ή αναγνωρισμένο τίτλο μεταπτυχιακών σπουδών ετήσιας τουλάχιστον διάρκειας ή υπερεικοσαετή εκπαιδευτική υπηρεσία. δ.Υποχρεωτική εκπόνηση εργασίας στις Επιστήμες της Αγωγής, για τους έχοντες πτυχίο διετούς μετεκπαίδευσης στο Μ.Δ.Δ.Ε. ή στο Πανεπιστήμιο Αθηνών ή αναγνωρισμένο μεταπτυχιακό τίτλο σπουδών διετούς τουλάχιστον διάρκειας ή πτυχίο παιδαγωγικών ή καθηγητικών σχολών Α.Ε.Ι. 31.ΗΑ.δ.10 Παιδαγωγικά Τμήματα Α.Ε.Ι.(πρώην Παιδ/γικές Ακαδημίες-Σχολές Νηπιαγωγών) Ειδικά προγράμματα και τμήματα σπουδών Άρθρ.6.-Σε κάθε Παιδαγωγικό Τμήμα Α.Ε.Ι. οργανώνονται και λειτουργούν, με απόφαση των αρμόδιων πανεπιστημιακών οργάνων, ειδικά προγράμματα σπουδών απογευματινής λειτουργίας ή την ημέρα του Σαββάτου ή ειδικά τμήματα θερινών διακοπών, για τη διευκόλυνση της παρακολούθησης αυτών από τους εκπαιδευτικούς, που συμμετέχουν στη διαδικασία εξομοίωσης. Τίτλοι σπουδών Άρθρ.7.-Μετά την ολοκλήρωση των σπουδών του, χορηγείται σε κάθε αποφοιτώντα το πτυχίο του Παιδαγωγικού Τμήματος Δημοτικής Εκπαίδευσης ή Νηπιαγωγών, κατά περίπτωση. Αποσπάσεις εκπαιδευτικών Άρθρ.8.-1.Για τη διευκόλυνση των εκπαιδευτικών που παρακολουθούν τις σπουδές αυτού του π.δ/τος για την εξομοίωση των πτυχίων τους χορηγούνται ειδικές άδειες, σύμφωνα με τις διατάξεις του άρθρ. 19 του Νόμ. 1586/1986 (ΦΕΚ 37 Α΄). 2.Ρυθμίσεις που ισχύουν για τους φοιτητές Α.Ε.Ι. και αναφέρονται στη χορήγηση συγγραμμάτων, σίτιση, στέγαση, μεταφορά και άλλες διευκολύνσεις εφαρμόζονται και για τους εκπαιδευτικούς που μετέχουν στα προγράμματα εξομοίωσης.